શિખર ધવન-આયેશાની શરૂઆતથી છૂટાછેડા સુધીની કહાની અને ખુલાસા | Celebrity News in Gujarati
in સ્પોર્ટ્સ, મનોરંજન
shikhar dhawan and ayesha mukherjee - પ્રતિકાત્મક તસવીર
Shikhar dhawan and ayesha mukherjee Story in Gujarati, શિખર ધવન-આયેશાની સાથે આવવાથી છૂટાછેડા સુધીની કહાની
શિખર ધવન અને આયેશા મુખર્જીની લવ સ્ટોરી સંપૂર્ણપણે અલગ છે. બંનેનો મૂડ ખૂબ જ સમાન છે. બંને માત્ર રમતપ્રેમીઓ જ નથી, પરંતુ ટેટૂને લઈને પણ તેમને અલગ ક્રેઝ છે. ક્રિકેટની દુનિયામાં 'ગબ્બર' એક મોટો સ્ટાર છે, આયશા કિક બોક્સર પણ રહી ચૂકી છે.
ટીમ ઇન્ડિયાના (Team India) ઓપનર શિખર ધવને (Shikhar Dhavan) તેની પત્ની આયેશા મુખર્જીને (Ayesha mukharjee) છૂટાછેડા આપી દીધા છે. ખુદ આયેશાએ તેના ઈન્સ્ટાગ્રામ એકાઉન્ટ (Instagram) પર ઈમોશનલ પોસ્ટ સાથે આ વાતનો ખુલાસો કર્યો છે. જોકે ધવને અત્યાર સુધી તેના વિશે મૌન રાખ્યું છે. બંનેએ ઓક્ટોબર 2012 માં લગ્ન કર્યા અને લગભગ 9 વર્ષ સાથે રહ્યા. ચાલો જાણીએ કે ધવન અને આયેશાએ જીવનની આ પાર્ટનરશીપની શરૂઆત કેવી રીતે કરી અને શા માટે તેમની પ્રેમ કહાની (Love Story) અલગ હતી.
કોણ છે આયેશા મુખર્જી- આયેશાનો જન્મ પશ્ચિમ બંગાળમાં થયો હતો. તે એક એંગ્લો-ઇન્ડિયન છે. આયેશાના પિતા ભારતીય હતા અને માતા મૂળ બ્રિટિશ ની હતી. આયેશા માત્ર 8 વર્ષની હતી જ્યારે તેનો પરિવાર ઓસ્ટ્રેલિયા ગયો. શરૂઆતથી જ તેનો રસ ક્રિકેટ અને ફૂટબોલ જેવી રમતોમાં રહ્યો છે, પરંતુ તેને કિક બોક્સિંગમાં વધુ રસ હતો.
ધવન -આયેશા કેવી રીતે મળ્યા – ધવન ઇન્ટરનેટ દ્વારા આયેશાને મળ્યો. શિખર પોતાના ફેસબુક ફીડ દ્વારા સ્ક્રોલ કરી રહ્યો હતો અને અચાનક આયેશાની તસવીર જોઈ. ધવન એક નજરમાં તેની સુંદરતા પર ફિદા થઇ ગયો હતો. રસપ્રદ વાત એ હતી કે સ્પિન બોલર હરભજન સિંહ ધવન અને આયેશાના પરસ્પર મિત્ર હતા. ધવને સંબંધ માટે પોતાનો પહેલો હાથ લંબાવ્યો હતો. તેણે આયેશાને ફેસબુક પર રીક્વેસ્ટ મોકલી હતી, જે તેણે સ્વીકારી લીધી. ફેસબુક પર ચેટિંગ કર્યા પછી, બંને ગાઢ મિત્રો બન્યા અને તેમની મિત્રતા પ્રેમમાં ફેરવાઈ.
ધવન આયેશાને પોતાના દિલની વાત કહેતા થોડો અચકાતો હતો. તેણે પોતાની લાગણીઓ વ્યક્ત કરવા માટે ભજ્જીનો સહારો લીધો. ભજ્જીએ જ ધવનને આયેશાના પહેલા લગ્ન તૂટી જવા વિશે જણાવ્યું હતું, પરંતુ જ્યારે તમે કોઈના પ્રેમમાં હોવ, તો કંઈ જ મહત્વનું નથી. આયેશા છૂટાછેડા લીધેલી મહિલા છે એ જાણીને, ધવનનો આયશા પ્રત્યેનો પ્રેમ સહેજ પણ ઓછો થયો નહતો.
જ્યારે કોઈ વ્યક્તિ કોઈના પ્રેમમાં પડે છે, ત્યારે વય માત્ર એક સંખ્યા બની જાય છે. ધવન-આયેશાની લવ સ્ટોરીમાં પણ કંઈક આવું જ હતું. બહુ ઓછા લોકો જાણે છે કે આયેશા મુખર્જી શિખર ધવન કરતા 10 વર્ષ મોટી છે.
જ્યારે ધવને તેના પરિવારને આયેશા વિશે જણાવ્યું ત્યારે તેના પરિવારના સભ્યો આ સંબંધથી ખુશ નહોતા. ધવનના પરિવાર માટે ધવન કરતા 10 વર્ષ મોટી અને છૂટાછેડા લીધેલી મહિલાનો સ્વીકાર કરવો સહેલી વાત નહતી. તેના પિતા મહેન્દ્ર પાલ ધવન બંનેના લગ્નના સખત વિરોધી હતા. પરંતુ તેમની માતા સુનૈના ધવન બંને વચ્ચેના સંબંધો અંગે ખૂબ જ પોઝીટીવ હતા.
પરિવારની સંમતિ પછી, ધવન અને આયેશાએ વર્ષ 2009 માં સગાઈ કરી, પરંતુ બંનેએ લગ્ન કરવામાં થોડો સમય લીધો. વાસ્તવમાં ધવન પહેલા પોતાને એક સફળ ક્રિકેટર તરીકે સ્થાપિત કરવા માંગતો હતો. તે આયેશાના બાળકો આલિયા અને રિયા સાથે સંપૂર્ણપણે ભળી જવા માંગતો હતો. આયેશાએ એવી પણ આશા રાખી હતી કે ધવન અને તેની પુત્રીઓ વચ્ચે મજબૂત બંધન રહેશે. ઘણા ઉતાર -ચઢાવમાંથી પસાર થયા બાદ ધવને આખરે 30 ઓક્ટોબર 2012 ના રોજ આયેશા સાથે લગ્ન કર્યા હતા.
આયેશા બંગાળી હોવા છતાં, તેણીએ ધવન સાથે શીખ ધર્મના રિવાજો અને પરંપરાઓ હેઠળ લગ્ન કર્યા હતા. ટીમ ઇન્ડિયાના ઘણા દિગ્ગજ ક્રિકેટરો તેમના સાથી ખેલાડીના લગ્નમાં પહોંચ્યા હતા.
ધવન-આયેશાનો પુત્ર- લગ્નના લગભગ બે વર્ષ બાદ ધવન-આયેશાના જીવનમાં પ્રથમ 'બેબી બોય' આવ્યો. પારિવારિક ફ્રેમ પૂર્ણ કરનાર બાળકનું નામ ઝોરાવર હતું. આ પછી, ધવન માત્ર એક સંભાળ રાખનાર પતિ બન્યો, પણ ત્રણ બાળકોનો એક જવાબદાર પિતા બન્યો. આયેશાની મોટી પુત્રી આલિયા 20 વર્ષની છે અને તે ધવન કરતા માત્ર 15 વર્ષ નાની છે. આ પછી, રિયા (15) અને ઝોરાવર (6) વર્ષનો છે.
આયેશાએ તાજેતરમાં જ તેની એક ઇન્સ્ટાગ્રામ પોસ્ટમાં ધવનથી છૂટાછેડાનો ઉલ્લેખ કર્યો હતો. આ પોસ્ટ જણાવે છે કે બંને વચ્ચે બધું બરાબર ચાલી રહ્યું ન હતું. કદાચ બંને હવે પહેલાની જેમ એક સાથે ખુશ ન હતા. સોશિયલ મીડિયા પર પણ એકબીજાને અનફોલો કર્યા છે.